మజులి జిల్లా

మజులి జిల్లా, అసోం రాష్ట్ర్రంలోని జిల్లా. దీని ముఖ్య పట్టణం గారమూర్. ఈశాన్య అస్సాంలోని బ్రహ్మపుత్రా నదిపై ఉన్న ఈ ప్రాంతం ప్రపంచంలోనే అతిపెద్ద నది ద్వీపం కాగా, దేశంలోని మొదటి ద్వీప జిల్లా.

ఏర్పాటు 
2016, జూన్ 27న సర్బానంద సోనోవాల్ ఈ జిల్లాను ప్రకటించాడు. జోర్హాట్ ఉత్తర భాగాలతో మజులిని ఏర్పాటుచేసిన తరువాత అస్సాం రాష్ట్ర జిల్లాల సంఖ్య 33కి చేరుకుంది.

విస్తీర్ణం - జనాభా 
మజులి జిల్లా విస్తీర్ణం 880 చ.కి.మీ. (340 చ.మై.) కాగా, జిల్లాలో 1,57,304 జనాభా ఉంది.

ఆర్థిక వ్యవస్థ 
ఇక్కడ ప్రజల ప్రధాన వృత్తి వ్యవసాయం కాగా, వరి ప్రధాన పంటగా ఉంది. మజులిలో విభిన్నమైన వ్యవసాయ సంప్రదాయం ఉంది, పురుగుమందులు, కృత్రిమ ఎరువులు లేకుండా ఇక్కడ 100 రకాల వరిని పండిస్తారు.

గ్రామీణ ప్రాంత జనాభాలో చేనేత ప్రధాన వృత్తిగా ఉంది. ఇది వాణిజ్యేతర వృత్తి అయినప్పటికీ, చాలామంది ఈ వృత్తిపై ఆధారపడి జీవిస్తున్నారు. పత్తి, పట్టు, ముఖ్యంగా ముగా పట్టుకు వివిధ రంగులు అద్ది, అల్లికలను ఉపయోగించి బట్టలను నేస్తారు.

ఇక్కడ పండించే కోమల్ సాల్ వరి ప్రత్యేకమైనది. ధాన్యాలను వెచ్చని నీటిలో 15 నిమిషాలు నానబెట్టి తినవచ్చు. చాలామంది వీటిని అల్పాహారం ధాన్యంగా తింటారు. చేపలు పట్టడం, పాడిపరిశ్రమ, కుండలు, చేనేత, పడవ తయారీ ఇతర ముఖ్యమైన వృత్తులు.

రాజకీయాలు 
మజులి శాసనసభ నియోజకవర్గం అస్సాంలోని అసెంబ్లీలోని 99వ నియోజకవర్గం. ఇది షెడ్యూల్డ్ తెగలకు (ఎస్టీ) కేటాయించినన సీటు. లఖింపూర్ లోకసభ నియోజకవర్గ పరిధిలోని 9 అసెంబ్లీ నియోజకవర్గాలలో మజులి ఒకటి.

మూలాలు

వెలుపలి లంకెలు 
 అధికారిక వెబ్‌సైట్ 

అసోం జిల్లాలు
మజులి జిల్లా
భారతదేశం లోని జిల్లాలు